กฎกระทรวงการขอรับใบอนุญาตและการออกใบอนุญาตใช้หรือผลิตสัตว์เพื่องานทางวิทยาศาสตร์ พ.ศ. 2566
วันที่ประกาศ: 2023-09-06

content: กฎกระทรวง การขอรับใบอนุญาตและการออกใบอนุญาตใช้หรือผลิตสัตว์เพื่องานทางวิทยาศาสตร์ พ.ศ. ๒๕๖๖
content: อาศัยอำนาจตามความในมาตรา ๔ วรรคหนึ่ง มาตรา ๒๗ วรรคสอง และมาตรา ๒๘ วรรคสอง แห่งพระราชบัญญัติสัตว์เพื่องานทางวิทยาศาสตร์ พ.ศ. ๒๕๕๘ รัฐมนตรีว่าการกระทรวงการอุดมศึกษา วิทยาศาสตร์ วิจัยและนวัตกรรมออกกฎกระทรวงไว้ ดังต่อไปนี้
sectionNo: 1
content: ข้อ ๑ ในกฎกระทรวงนี้ “ใบอนุญาต” หมายความว่า ใบอนุญาตใช้สัตว์เพื่องานทางวิทยาศาสตร์ หรือใบอนุญาตผลิตสัตว์เพื่องานทางวิทยาศาสตร์ แล้วแต่กรณี “ใบอนุญาตใช้สัตว์เพื่องานทางวิทยาศาสตร์” หมายความว่า ใบอนุญาตในการใช้สัตว์เพื่องานทางวิทยาศาสตร์สำหรับงานทางวิทยาศาสตร์
sectionNo: 1
content: “ใบอนุญาตผลิตสัตว์เพื่องานทางวิทยาศาสตร์” หมายความว่า ใบอนุญาตในการผลิตสัตว์เพื่องานทางวิทยาศาสตร์เพื่อให้บริการหรือใช้ในงานทางวิทยาศาสตร์
sectionNo: 1
content: หมวด ๑ การขอรับใบอนุญาตและการออกใบอนุญาตใช้สัตว์เพื่องานทางวิทยาศาสตร์
sectionNo: 2
content: ข้อ ๒ ผู้ใดประสงค์จะใช้สัตว์เพื่องานทางวิทยาศาสตร์สำหรับงานทางวิทยาศาสตร์ ให้ยื่นคำขอรับใบอนุญาตใช้สัตว์เพื่องานทางวิทยาศาสตร์ต่อผู้อนุญาต พร้อมด้วยเอกสารหรือหลักฐานตามที่ระบุไว้ในแบบคำขอ
sectionNo: 3
content: ข้อ ๓ ผู้ขอรับใบอนุญาตใช้สัตว์เพื่องานทางวิทยาศาสตร์ต้องมีคุณสมบัติและไม่มีลักษณะต้องห้าม ดังต่อไปนี้ (๑) มีถิ่นที่อยู่ในราชอาณาจักร หรือได้รับอนุญาตให้เข้ามาในราชอาณาจักรเป็นการชั่วคราวตามกฎหมายว่าด้วยคนเข้าเมือง หรือได้รับใบอนุญาตทำงานตามกฎหมายว่าด้วยการทำงานของคนต่างด้าว (๒)
sectionNo: 3
content: ได้รับประกาศนียบัตรการอบรมหลักสูตรผู้ใช้สัตว์เพื่องานทางวิทยาศาสตร์ที่จัดหรือให้การรับรองโดยสำนักงานการวิจัยแห่งชาติภายในระยะเวลาไม่เกินสี่ปีนับแต่วันที่ได้รับประกาศนียบัตร (๓) ไม่อยู่ระหว่างถูกสั่งพักใช้ใบอนุญาตหรือไม่เคยถูกเพิกถอนใบอนุญาตที่ออกตามกฎหมายว่าด้วยสัตว์เพื่องานทางวิทยาศาสตร์
sectionNo: 3
content: เว้นแต่การถูกเพิกถอนใบอนุญาตได้ผ่านมาแล้วไม่น้อยกว่าสี่ปีนับแต่วันที่ถูกเพิกถอนใบอนุญาต (๔) ไม่เคยได้รับโทษจำคุกโดยคำพิพากษาถึงที่สุดให้จำคุก เว้นแต่เป็นโทษสำหรับความผิดที่ได้กระทำโดยประมาทหรือความผิดลหุโทษ หรือได้พ้นโทษมาแล้วไม่น้อยกว่าสี่ปีก่อนวันที่ขอรับใบอนุญาต (๕)
sectionNo: 3
content: ไม่อยู่ระหว่างฝ่าฝืนหรือไม่ปฏิบัติตามคำสั่งตามมาตรา ๔๐ (๖) ไม่เป็นบุคคลวิกลจริตหรือจิตฟั่นเฟือนไม่สมประกอบ (๗) ไม่เป็นบุคคลล้มละลาย
sectionNo: 4
content: ข้อ ๔ เมื่อได้รับคำขอรับใบอนุญาตใช้สัตว์เพื่องานทางวิทยาศาสตร์แล้ว ให้ผู้อนุญาตออกใบรับคำขอให้แก่ผู้ขอรับใบอนุญาตไว้เป็นหลักฐาน และดำเนินการตรวจสอบความถูกต้องและครบถ้วนของคำขอรับใบอนุญาต และเอกสารหรือหลักฐานต่าง ๆ กรณีที่คำขอรับใบอนุญาต เอกสารหรือหลักฐานไม่ถูกต้องหรือไม่ครบถ้วน
sectionNo: 4
content: ให้แจ้งให้ผู้ขอรับใบอนุญาตแก้ไขเพิ่มเติมคำขอรับใบอนุญาต หรือจัดส่งเอกสารหรือหลักฐานให้ถูกต้องและครบถ้วนภายในระยะเวลาที่กำหนด กรณีที่ผู้ขอรับใบอนุญาตไม่แก้ไขเพิ่มเติมคำขอรับใบอนุญาต หรือไม่จัดส่งเอกสารหรือหลักฐานให้ถูกต้องและครบถ้วนภายในระยะเวลาตามวรรคสอง
sectionNo: 4
content: ให้ถือว่าคำขอรับใบอนุญาตนั้นเป็นอันยกเลิกนับแต่วันที่พ้นกำหนดระยะเวลาดังกล่าว และให้ผู้อนุญาตแจ้งเป็นหนังสือให้ผู้ขอรับใบอนุญาตทราบ กรณีที่คำขอรับใบอนุญาตและเอกสารหรือหลักฐานถูกต้องและครบถ้วน ให้ผู้อนุญาตมีคำสั่งรับคำขอรับใบอนุญาตไว้พิจารณา
sectionNo: 5
content: ข้อ ๕ ให้ผู้อนุญาตมีหนังสือแจ้งผลการพิจารณาไปยังผู้ขอรับใบอนุญาตใช้สัตว์เพื่องานทางวิทยาศาสตร์ภายในสามสิบวันนับแต่วันที่ได้รับคำขอรับใบอนุญาตและเอกสารหรือหลักฐานถูกต้องและครบถ้วน กรณีมีคำสั่งไม่อนุญาต ให้แสดงเหตุผลและสิทธิอุทธรณ์ไว้ในหนังสือแจ้งผลการพิจารณาด้วย
sectionNo: 5
content: ในการออกใบอนุญาตใช้สัตว์เพื่องานทางวิทยาศาสตร์ ผู้อนุญาตจะกำหนดเงื่อนไขอย่างหนึ่งอย่างใดเท่าที่จำเป็นเพื่อการกำกับดูแลการใช้สัตว์เพื่องานทางวิทยาศาสตร์ให้สอดคล้องกับจรรยาบรรณด้วยก็ได้ ใบอนุญาตให้มีอายุสี่ปีนับแต่วันที่ออกใบอนุญาต
sectionNo: 2
content: หมวด ๒ การขอรับใบอนุญาตและการออกใบอนุญาตผลิตสัตว์เพื่องานทางวิทยาศาสตร์
sectionNo: 6
content: ข้อ ๖ ผู้ใดประสงค์จะผลิตสัตว์เพื่องานทางวิทยาศาสตร์เพื่อให้บริการหรือใช้ในงานทางวิทยาศาสตร์ ให้ยื่นคำขอรับใบอนุญาตผลิตสัตว์เพื่องานทางวิทยาศาสตร์ต่อผู้อนุญาต พร้อมด้วยเอกสารหรือหลักฐานตามที่ระบุไว้ในแบบคำขอ
sectionNo: 7
content: ข้อ ๗ ผู้ขอรับใบอนุญาตผลิตสัตว์เพื่องานทางวิทยาศาสตร์ต้องมีคุณสมบัติและไม่มีลักษณะต้องห้าม ดังต่อไปนี้ (๑) มีอายุไม่ต่ำกว่ายี่สิบปีบริบูรณ์ (๒) มีถิ่นที่อยู่ในราชอาณาจักร หรือได้รับอนุญาตให้เข้ามาในราชอาณาจักรเป็นการชั่วคราวตามกฎหมายว่าด้วยคนเข้าเมือง
sectionNo: 7
content: หรือได้รับใบอนุญาตทำงานตามกฎหมายว่าด้วยการทำงานของคนต่างด้าว (๓) สำเร็จการศึกษาไม่ต่ำกว่าระดับปริญญาตรีในด้านวิทยาศาสตร์ สัตวแพทยศาสตร์ หรือด้านอื่นที่เกี่ยวข้องกับการสืบสายพันธุ์และการเพาะขยายพันธุ์สัตว์
sectionNo: 7
content: หรือในกรณีที่มีวุฒิการศึกษาต่ำกว่าปริญญาตรีต้องมีหลักฐานแสดงว่าเป็นผู้มีความรู้และประสบการณ์เกี่ยวกับการสืบสายพันธุ์และการเพาะขยายพันธุ์สัตว์ (๔) ได้รับใบอนุญาตใช้สัตว์เพื่องานทางวิทยาศาสตร์ (๕)
sectionNo: 7
content: มีหนังสือรับรองจากคณะกรรมการกำกับดูแลการดาเนินการต่อสัตว์เพื่องานทางวิทยาศาสตร์ของสถานที่ดำเนินการว่าเป็นบุคลากรที่จะปฏิบัติหน้าที่ผลิตสัตว์เพื่องานทางวิทยาศาสตร์ในสถานที่ดำเนินการนั้น (๖) ไม่อยู่ระหว่างถูกสั่งพักใช้ใบอนุญาต
sectionNo: 7
content: หรือไม่เคยถูกเพิกถอนใบอนุญาตที่ออกตามกฎหมายว่าด้วยสัตว์เพื่องานทางวิทยาศาสตร์ เว้นแต่การถูกเพิกถอนใบอนุญาตได้ผ่านมาแล้วไม่น้อยกว่าสี่ปีนับแต่วันที่ถูกเพิกถอนใบอนุญาต (๗) ไม่เคยได้รับโทษจำคุกโดยคำพิพากษาถึงที่สุดให้จำคุก เว้นแต่เป็นโทษสำหรับความผิดที่ได้กระทำโดยประมาทหรือความผิดลหุโทษ
sectionNo: 7
content: หรือได้พ้นโทษมาแล้วไม่น้อยกว่าสี่ปีก่อนวันที่ขอรับใบอนุญาต (๘) ไม่อยู่ระหว่างฝ่าฝืนหรือไม่ปฏิบัติตามคำสั่งตามมาตรา ๔๐ (๙) ไม่เป็นบุคคลวิกลจริตหรือจิตฟั่นเฟือนไม่สมประกอบ (๑๐) ไม่เป็นบุคคลล้มละลาย
sectionNo: 8
content: ข้อ ๘ ให้นำความในข้อ ๔ และข้อ ๕ มาใช้บังคับแก่การขอรับใบอนุญาตผลิตสัตว์เพื่องานทางวิทยาศาสตร์และการออกใบอนุญาตผลิตสัตว์เพื่องานทางวิทยาศาสตร์โดยอนุโลม
sectionNo: 9
content: ข้อ ๙ ผู้รับใบอนุญาตผลิตสัตว์เพื่องานทางวิทยาศาสตร์ผู้ใดประสงค์จะเปลี่ยนแปลงหรือแก้ไขเพิ่มเติมสถานที่ดำเนินการตามที่ระบุไว้ในรายละเอียดท้ายใบอนุญาตผลิตสัตว์เพื่องานทางวิทยาศาสตร์
sectionNo: 9
content: ให้แจ้งเปลี่ยนแปลงหรือแก้ไขเพิ่มเติมต่อผู้อนุญาตล่วงหน้าไม่น้อยกว่าเจ็ดวันก่อนวันที่จะดำเนินการผลิตสัตว์เพื่องานทางวิทยาศาสตร์ในสถานที่ดำเนินการนั้น การแจ้งตามวรรคหนึ่ง ให้แจ้งพร้อมด้วยเอกสารหรือหลักฐานตามที่ระบุไว้ในแบบการแจ้ง
sectionNo: 9
content: ให้ผู้อนุญาตออกใบรับแจ้งให้แก่ผู้รับใบอนุญาตผลิตสัตว์เพื่องานทางวิทยาศาสตร์เพื่อเป็นหลักฐานและดำเนินการเปลี่ยนแปลงหรือแก้ไขเพิ่มเติมสถานที่ดำเนินการในรายละเอียดท้ายใบอนุญาตเดิมต่อไป
sectionNo: 3
content: หมวด ๓ การขอต่ออายุใบอนุญาตและการขอรับใบแทนใบอนุญาต
sectionNo: 10
content: ข้อ ๑๐ ผู้รับใบอนุญาตผู้ใดประสงค์จะขอต่ออายุใบอนุญาต ให้ยื่นคำขอต่ออายุใบอนุญาตต่อผู้อนุญาตภายในเก้าสิบวันก่อนใบอนุญาตเดิมสิ้นอายุ พร้อมด้วยเอกสารหรือหลักฐานตามที่ระบุไว้ในแบบคำขอ
sectionNo: 10
content: และเมื่อได้ยื่นคำขอต่ออายุใบอนุญาตแล้วให้ดำเนินการตามใบอนุญาตเดิมต่อไปได้จนกว่าผู้อนุญาตจะมีคำสั่งอนุญาตหรือไม่อนุญาตให้ต่ออายุใบอนุญาต ให้นำความในข้อ ๓ ข้อ ๔ ข้อ ๕ และข้อ ๗ มาใช้บังคับแก่การขอต่ออายุใบอนุญาตและการอนุญาตให้ต่ออายุใบอนุญาตโดยอนุโลม
sectionNo: 10
content: การอนุญาตให้ต่ออายุใบอนุญาตจะแสดงไว้ในรายการท้ายใบอนุญาต หรือจะออกใบอนุญาตตามแบบใบอนุญาตเดิมให้ใหม่ และระบุคำว่า “ฉบับต่ออายุ” กำกับไว้ที่มุมบนด้านซ้ายก็ได้
sectionNo: 11
content: ข้อ ๑๑ ในกรณีที่ใบอนุญาตสูญหาย ถูกทำลาย หรือชำรุดในสาระสำคัญ ให้ผู้รับใบอนุญาตยื่นคำขอรับใบแทนใบอนุญาตต่อผู้อนุญาตภายในสิบห้าวันนับแต่วันที่ได้ทราบถึงกรณีดังกล่าว พร้อมด้วยเอกสารหรือหลักฐานตามที่ระบุไว้ในแบบคำขอ การออกใบแทนใบอนุญาต ให้ใช้แบบใบอนุญาตเดิม และระบุคำว่า “ใบแทน”
sectionNo: 11
content: กำกับไว้ที่มุมบนด้านขวาด้วย ให้นำความในข้อ ๔ และข้อ ๕ วรรคหนึ่ง มาใช้บังคับแก่การขอรับใบแทนใบอนุญาตและการออกใบแทนใบอนุญาตโดยอนุโลม
sectionNo: 4
content: หมวด ๔ การยื่นคำขอ การแจ้ง แบบคำขอและแบบใบอนุญาต
sectionNo: 12
content: ข้อ ๑๒ การยื่นคำขอ การแจ้ง หรือการติดต่อใด ๆ และการออกเอกสารหลักฐานต่าง ๆ ตามกฎกระทรวงนี้ ให้ดำเนินการตามกฎหมายว่าด้วยการปฏิบัติราชการทางอิเล็กทรอนิกส์ ในกรณีที่มีเหตุไม่สามารถดำเนินการโดยวิธีการทางอิเล็กทรอนิกส์ตามวรรคหนึ่งได้ ให้ดำเนินการโดยวิธีการและสถานที่ ดังต่อไปนี้ (๑)
sectionNo: 12
content: ส่งไปรษณีย์ลงทะเบียนตอบรับ มาที่สถาบันพัฒนาการดำเนินการต่อสัตว์เพื่องานทางวิทยาศาสตร์ สำนักงานการวิจัยแห่งชาติ (๒) ยื่นคำขอที่สถาบันพัฒนาการดำเนินการต่อสัตว์เพื่องานทางวิทยาศาสตร์ สำนักงานการวิจัยแห่งชาติ หรือ (๓) วิธีการและสถานที่อื่นตามที่ผู้อำนวยการสำนักงานการวิจัยแห่งชาติประกาศกำหนด
sectionNo: 13
content: ข้อ ๑๓ คำขอรับใบอนุญาต ใบอนุญาต แบบการแจ้งเปลี่ยนแปลงหรือแก้ไขเพิ่มเติมสถานที่ดำเนินการ คำขอต่ออายุใบอนุญาต และคำขอรับใบแทนใบอนุญาต ตามกฎกระทรวงนี้ ให้เป็นไปตามแบบที่ผู้อำนวยการสำนักงานการวิจัยแห่งชาติประกาศกำหนด
content: บทเฉพาะกาล
sectionNo: 14
content: ข้อ ๑๔ บรรดาคำขอรับใบอนุญาตใช้สัตว์เพื่องานทางวิทยาศาสตร์หรือคำขอรับใบอนุญาตผลิตสัตว์เพื่องานทางวิทยาศาสตร์ที่บุคคลธรรมดาได้ยื่นไว้ตามมาตรา ๕๕ ก่อนวันที่กฎกระทรวงนี้ใช้บังคับ ให้ถือว่าเป็นคำขอรับใบอนุญาตใช้สัตว์เพื่องานทางวิทยาศาสตร์หรือคำขอรับใบอนุญาตผลิตสัตว์เพื่องานทางวิทยาศาสตร์ แล้วแต่กรณี
sectionNo: 14
content: ตามกฎกระทรวงนี้โดยอนุโลม ในกรณีที่คำขอรับใบอนุญาตตามวรรคหนึ่งและเอกสารหรือหลักฐานที่ยื่นพร้อมคำขอรับใบอนุญาตดังกล่าวแตกต่างไปจากกฎกระทรวงนี้ ให้ผู้อนุญาตมีอำนาจสั่งให้ผู้ขอรับใบอนุญาตแก้ไขเพิ่มเติมคำขอหรือส่งเอกสารหรือหลักฐานเพิ่มเติมได้ตามความจำเป็นเพื่อให้การเป็นไปตามกฎกระทรวงนี้
content: ให้ไว้ ณ วันที่ ๓๐ สิงหาคม พ.ศ. ๒๕๖๖ เอนก เหล่าธรรมทัศน์ รัฐมนตรีว่าการกระทรวงการอุดมศึกษา วิทยาศาสตร์ วิจัยและนวัตกรรม
content: หมายเหตุ :- เหตุผลในการประกาศใช้กฎกระทรวงฉบับนี้ คือ โดยที่มาตรา ๔ วรรคหนึ่ง มาตรา ๒๗ วรรคสอง และมาตรา ๒๘ วรรคสอง แห่งพระราชบัญญัติสัตว์เพื่องานทางวิทยาศาสตร์ พ.ศ. ๒๕๕๘ บัญญัติให้รัฐมนตรีว่าการกระทรวงการอุดมศึกษา วิทยาศาสตร์ วิจัยและนวัตกรรมมีอำนาจออกกฎกระทรวงกำหนดหลักเกณฑ์ วิธีการ
content: และเงื่อนไขในการขอรับใบอนุญาต คุณสมบัติของผู้ขอรับใบอนุญาตและการออกใบอนุญาต และการขอต่ออายุใบอนุญาตและการอนุญาตใช้หรือผลิตสัตว์เพื่องานทางวิทยาศาสตร์ จึงจำเป็นต้องออกกฎกระทรวงนี้